Susie O'Neill

Susan O'Neill (Brisbane, Queensland, 1973ko abuztuaren 2a) australiar igerilari ohia da, tximeleta estiloko eta estilo libreko probetan espezializatu zena.Ficha.  Sport reference. Consultado el 29 de enero de 2018.

 Kirol ibilbidea 
1992ko Bartzelonako Udako Olinpiar Jokoetan brontzezko domina irabazi zuen tximeleta estiloko 200 metroetan, 2:09.03 segundoko denborarekin, Summer Sanders estatubatuarraren eta Wang Xiaohong txinatarraren atzetik.

Lau urte geroago, 1996ko Atlantako Udako Olinpiar Jokoetan hiru domina irabazi zituen: urrea tximeleta estiloko 200 metroetan, zilarra 4 x 100 metroko erreleboetan eta brontzea estilo libreko 4x200 metroko erreleboetan.

Eta 2000ko Sidneyko Udako Olinpiar Jokoetan urrezko domina irabazi zuen estilo libreko 200 metroetan, 1:58.24 segundoko denborarekin, Martina Moravcová eslovakiarraren eta Costa Ricako Claudia Pollen aurretik (brontzezkoa 1:58.81 segundorekin); halaber zilarra irabazi zuen tximeletako 200 metroetan, 2:06.58 segundoko denborarekin, Misty Hyman australiarraren eta Petria Thomas australiarraren aurretik. Gainera, errelebo-probetan bere taldearekin batera, beste bi zilarrezko domina irabazi zituen: 4x200 metroetan —Ameriketako Estatu Batuen atzetik eta Alemaniaren aurretik— eta 4 x 100 metro estiloko erreleboetan, berriro ere Ameriketako Estatu Batuen atzetik eta Japoniaren aurretik.

 Erreferentziak 

 Kanpo estekak 

Kategoria:Australiako igerilariak
Kategoria:Emakume igerilariak
Kategoria:Olinpiar Jokoetako dominadunak igeriketan